บลจ.กรุงไทย ออกองตราสารหนี้ 3 เดือนชูผลตอบแทน 1.40% ขายถึง 29 พ.ย.นี้
บลจ.กรุงไทย ออกองตราสารหนี้ 3 เดือน ชูผลตอบแทน 1.40% ขายถึง 29 พ.ย.นี้
24 พ.ย. 2559

นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุนกรุงไทย จำกัด (มหาชน) หรือ บลจ.กรุงไทย เปิดเผยว่า บริษัทยังอยู่ในระหว่างการเปิดจำหน่ายกองทุนเปิดกรุงไทยตราสารหนี้ เอฟไอเอฟ 123 (KTFF123) เสนอขายตั้งแต่วันนี้ถึงวันที่ 29 พฤศจิกายน 2559 อายุโครงการ 3 เดือน เน้นลงทุนตราสารหนี้ต่างประเทศ ประเภทเงินฝากประจำ China Construction Bank ผลตอบแทนของตราสารประมาณ 1.76%ต่อปี ,Bank of China (Macau) ผลตอบแทนของตราสารประมาณ 1.62%,Industrial and Commercial Bank of CHINA (Luxembourg Brabch) ผลตอบแทนของตราสารประมาณ 1.68%
โดยกองทุนจะลงทุนในสัดส่วนสถาบันการเงินละ 20% ของมูลค่าทรัพยน์สินสุทธิของกองทุน ส่วนที่เหลืออีก 40% ลงทุนในตั๋วเงินคลัง ประเทศญี่ปุ่น ที่มีผลตอบแทนของตราสาร 1.64% ต่อปี โดยผู้ลงทุนจะได้รับผลตอบแทนประมาณ 1.40% ต่อปี ซึ่งกองทุนมีนโยบายการป้องกันความเสี่ยงอัตราแลกเปลี่ยนทั้งจำนวน